Diari Oficial de la Generalitat Valenciana


Sumari del DOGV 3382, del 27-11-1998 (1998/9454)

RESOLUCIÓ de 14 d'octubre de 1998, de la Direcció General d'Indústria, Cooperativisme, Pesca i Relacions Agràries, per la qual s'autoritza a Masiá Canos, SAT, la instal·lació d'un establiment de piscicultura marina en terrenys de domini públic maritimoterrestre front al terme municipal d'Alcalà de Xivert (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3382

Data del DOGV
:   27-11-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1998/9454


Data del document
:   14-10-1998

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIÓ de 14 d'octubre de 1998, de la Direcció General d'Indústria, Cooperativisme, Pesca i Relacions Agràries, per la qual s'autoritza a Masiá Canos, SAT, la instal·lació d'un establiment de piscicultura marina en terrenys de domini públic maritimoterrestre front al terme municipal d'Alcalà de Xivert (Castelló). [1998/X9454]
  
Vist l'expedient instruït a instància del senyor Enrique Masiá Canos, en representació de Masiá Canos, SAT, sobre sol·licitud d'autorització administrativa per a la instal·lació d'un establiment de piscicultura marina en terrenys de domini públic maritimoterrestre davant del terme d'Alcalà de Xivert (Castelló), de conformitat amb la Resolució de concessió d'ocupació de domini públic de data 25 de setembre de 1998, del Ministeri de Medi Ambient.
  
La Direcció General d'Indústria, Cooperativisme, Pesca i Relacions Agràries resol:
  
Primer
  
Concedir l'autorització administrativa per a la instal·lació d'un establiment de piscicultura marina en terrenys de domini públic maritimoterrestre amb una concessió de 50.000 metres quadrats definits per un quadrilàter amb les coordenades següents:
  
A: 40º 14,087'N 000º18,067'E
  
B: 40º 14,037'N 000º18,170'E
  
C: 40º 13,912'N 000º18,067'E
  
D: 40º 13,962'N 000º17,964'E
  
i d'acord amb les condicions que s'esmenten en aquesta resolució.
  
Segon
  
L'establiment autoritzat comprendrà la instal·lació de 12 gàbies flotants de 16 metres de diàmetre i 4 gàbies de 5,5 metres de diàmetre amb un volum de 1.800 metres cúbics i 118 metres cúbics, respectivament. El disseny de les gàbies, com també el sistema d'ancoratge, serà el que s'especifica en el projecte número 19.108, visat el 23 d'octubre de 1997. Qualsevol variació del projecte durant la realització inicial o modificacions futures haurà de ser comunicada a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola s'autoritza el conreu (preengreixament i engreixament) de les espècies següents: orada (Sparus sp.) i llobarro (Dicentrarchus labrax).
  
Quart
  
Caldrà complir les condicions i prescripcions indicades pel Ministeri de Medi Ambient en la Resolució de data 25 de setembre de 1988, sobre concessió de l'ocupació de domini públic maritimoterrestre.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada, a criteri dels serveis tècnics de la Conselleria d'Agricultura Pesca i Alimentació; l'extinció de la concessió de domini públic maritimoterrestre determinada per mitjà d'una resolució del Ministeri de Medi Ambient; o l'incompliment de les mesures correctores determinades per la Conselleria de Medi Ambient en la Resolució de Declaració d'Impacte Ambiental, de 23 d'abril de 1998. Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de conreu s'ajustarà sempre a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i l'acabament de les obres es comunicarà als serveis territorials de la Conselleria d'Agricultura, Pesca i Alimentació. Per a iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que s'han de realitzar i el funcionament de l'establiment. El titular està obligat a permetre l'entrada als inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
L'empresa Masiá Canos SAT queda registrada amb el número 010 d'activitats aqüícoles marines.